Afternoon Tactic – บล.เคเคเทรด
บริษัทหลักทรัพย์ เคเคเทรด สรุปทิศทางและแนวโน้มตลาดบ่ายนี้
27 มี.ค. 2558

Highlight 
คาดว่า SET แกว่งตัวในกรอบ 1,485-1,495 จุด ดัชนีมีแนวรับ 1,480 จุด
Technical Viewpoint    SET closed     1,490.11 (-6.30)
 
แนวโน้มตลาดช่วงบ่าย
SET แกว่งตัวแดนลบ ทางเทคนิค ถ้าดัชนีต่ำกว่า 1,520 จุด ยังเป็นแนวโน้มแกว่งตัวทางอ่อนตัวลง โดยดัชนีมีแนวรับที่ 1,480 จุด ขณะที่ปัจจัยกดดันตลาดมาจากความกังวลซาอุดิอาระเบียปฏิบัติการทางทหารโจมตีกลุ่มกบฎฮูธีในเยเมน ซึ่งปัจจัยดังกล่าวช่วยหนุนราคาน้ำมันดิบตลาดโลกดีดตัวขึ้น อย่างไรก็ดี นักลงทุนคาดหวังจะมีการทำ Window Dressing ปิดงวดไตรมาส 1/58 ส่งผลให้ SET ปิดตลาดที่ระดับ 1,490.11 จุด ลบ 6.30 จุด (-0.42%) ด้วยมูลค่าการซื้อขายเบาบาง 13,575 ล้านบาท
 
ประเด็นข่าวสำคัญ
เงินเฟ้อพื้นฐานญี่ปุ่น ก.พ.58 แตะ 0% ต่ำสุดในรอบเกือบ 2 ปี อัตราเงินเฟ้อพื้นฐานของญี่ปุ่นในเดือน ก.พ.58 ที่ไม่รวมผลกระทบจากการปรับขึ้นภาษีมูลค่าเพิ่ม (VAT) อยู่ที่ 0% ซึ่งถือเป็นครั้งแรกในรอบเกือบ 2 ปี ที่ตัวเลขอยู่ที่ 0% และตัวเลขนี้จะกดดันให้ธนาคารกลางญี่ปุ่น (BOJ) พยายามขยายขนาดมาตรการกระตุ้นเศรษฐกิจออกไปอีกในปีนี้ ในขณะที่ตัวเลขเศรษฐกิจญี่ปุ่นที่ออกมาในวันนี้สร้างความกังวลต่อนักลงทุน โดยค่าใช้จ่ายภาคครัวเรือนในเดือน ก.พ.58 ดิ่งลง 2.9%ต่อปี แม้ตลาดแรงงานจะปรับตัวดีขึ้น ตัวเลขเหล่านี้บ่งชี้ว่านายกรัฐมนตรีชินโซ อาเบะ จะยังคงเผชิญอุปสรรคต่อไป ขณะที่เขาพยายามทำให้เศรษฐกิจฟื้นตัวอย่างแข็งแกร่งและยั่งยืน
 
กรอบทางเทคนิค
SET คาดว่า SET มีแนวโน้มแกว่งตัวในกรอบ 1,485-1,495 จุด ดัชนีมีแนวรับ 1,480 จุด
SET 50 FuturesS50M15 คาดว่าจะแกว่งตัวในกรอบ 975-985 จุด ถ้าดัชนีต่ำกว่า 990 จุด แนะนำ ถือ short
Gold FuturesGFJ15 คาดว่าจะแกว่งตัวในกรอบ 18,600-18,900 บาท ถ้าราคายืนเหนือ 18,500 บาท แนะนำ ถือ long
หุ้นเด่นทางเทคนิค
BTS  ราคาปิด 9.15 บาท ตัดขาดทุน 8.95 บาท แนวรับ 9.05 บาท แนวต้าน 9.50 บาท
TTCL  ราคาปิด 25.50 บาท ตัดขาดทุน 24.60 บาท แนวรับ 25.00 บาท แนวต้าน 28.00 บาท
 